**Ministru kabineta noteikumu projekta “Grozījumi Ministru kabineta 2010. gada 5. oktobra noteikumos Nr. 946 “Kārtība, kādā Nacionālie bruņotie spēki piedalās avārijas, ugunsdzēsības un glābšanas darbos, kā arī neatliekamos ārkārtējo situāciju izraisījušo notikumu seku likvidēšanas pasākumos””  
sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Nacionālo bruņoto spēku likuma 17. panta trešā daļa;  Krīzes vadības padomes 2017. gada 3. jūlija sēdes protokola Nr. 2 3.§ 3. punkts (mācību *EDREX 2017* secinājumu 18. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nacionālajiem bruņotajiem spēkiem (turpmāk – NBS), veicot tiem likumos noteiktos uzdevumus, piemēram, avārijas, ugunsgrēku dzēšanas un glābšanas darbus, izmantojot NBS gaisa kuģus, šobrīd nav paredzēts mehānisms starp Latvijas atbildīgajām struktūrvienībām, lai īslaicīgi (uz darbu veikšanas laiku) un nekavējoties izveidotu nepieciešanos ierobežojumus gaisa telpā, lai citi gaisa telpas lietotāji netraucētu NBS gaisa kuģiem veikt savus uzdevumus. Ņemot vērā minēto, Ministru kabineta noteikumu projekts “Grozījumi Ministru kabineta 2010. gada 5. oktobra noteikumos Nr. 946 “Kārtība, kādā Nacionālie bruņotie spēki piedalās avārijas, ugunsdzēsības un glābšanas darbos, kā arī neatliekamos ārkārtējo situāciju izraisījušo notikumu seku likvidēšanas pasākumos”” paredz, ka virs teritorijām, kurās tiek veikti lidojumi, izpildot likumos noteiktos uzdevumus, piemēram, ugunsgrēku dzēšanas un glābšanas darbus, reaģēšanas un seku likvidēšanas neatliekamos pasākumus, saskaņā ar noslēgto un valsts aģentūrā “Civilās aviācijas aģentūra” apstiprināto sadarbības procedūru starp Nacionālajiem bruņotajiem spēkiem, Aviācijas meklēšanas un glābšanas koordinācijas centru un valsts akciju sabiedrību “Latvijas gaisa satiksme” tiek izveidota speciāla gaisa telpa NBS gaisa kuģu lidojumiem. Minētās darbības tiek veiktas, balstoties uz principu “ja nepieciešams”, jo iespējami gadījumi, kad lidojumam ir standarta galapunkts (piemēram, iepriekš sagatavots helikoptera nosēšanās laukums).  Saskaņā ar Krīzes vadības padomes 2017. gada 3. jūlija sēdes protokola Nr. 2, 3.§, 3. punktu (mācību *EDREX* secinājumu 18. punkts) noteikumu projekta 8. punkts paredz noteikt kārtību, kādā NBS helikopters tiek iesaistīts evakuācijas un medicīniskās transportēšanas darbos ārvalstīs, kas nav NATO vai ES dalībvalsts.  Atšķirība starp Latvijas valstspiederīgo glābšanas, evakuācijas un medicīniskās transportēšanas darbiem un neatliekamām starptautiskajām humanitārajām un glābšanas operācijām ir tā, ka neatliekamas starptautiskās humanitārās un glābšanas operācijas tiek veiktas, atbildot uz cietušās ārvalsts palīdzības lūgumu.  Ar noteikumu projektu radītais regulējums paredz darbības situācijā, kad nav ārvalsts uzaicinājuma tās teritorijā veikt glābšanas vai humanitāro operāciju, bet šī valsts ir atļāvusi izmantot tās gaisa telpu un veikt citas nepieciešamās darbības evakuācijai un medicīniskās transportēšanas darbiem. Šobrīd Latvijai ir noslēgti divpusēji starpvaldību līgumi par sadarbību katastrofu pārvaldīšanā ar Lietuvu, Igauniju, Zviedriju, Baltkrieviju, Ungāriju, Ukrainu, Uzbekistānu, Krieviju, Azerbaidžānu un Gruziju.  Projekts paredz:   * Projekta 1., 2., 3. un 7. punktā ir precizētas kompetentās Valsts policijas struktūrvienības. * Projekta 4., 5., 6. un. 7. punkts paredz svītrot noteikumu prasību, ka NBS atbildīgā amatpersona koordinē lidojumu saskaņošanu ar valsts akciju sabiedrību “Latvijas gaisa satiksme”, jo šāds prasības formulējums nevieš skaidrību, kādi ir katras institūcijas pienākumi. . * Projekta 8. punkts paredz papildināt noteikumus ar jaunu 24.3punktu, kurš nosaka gaisa telpas izmantošanas un sadarbības kārtību starp Nacionālo bruņoto spēku, Aviācijas meklēšanas un glābšanas koordinācijas centru un valsts akciju sabiedrību “Latvijas gaisa satiksme” gadījumos, ja avārijas, ugunsgrēku dzēšanas un glābšanas darbos tiek iesaistīti NBS gaisa kuģi. Tiek paredzēts, ka sadarbības kārtību starp iesaistītajām pusēm apstiprina valsts aģentūra “Civilās aviācijas aģentūra”, ņemot vērā, ka Civilās aviācijas aģentūrai ir jāpārliecinās, ka puses ir detalizēti izvērtējušas un noteikušas gan gaisa telpas izmantošanas prioritātes, gan savstarpēji koordinējušas darbību secību, lai nodrošinātu efektīvu un maksimāli drošu gaisa telpas pārvaldību. * Projekta 5. punkts paredz noteikt kārtību, kādā medicīniskā transportēšana, izmantojot NBS gaisa kuģi, var notikt gan Latvijas, gan NATO un ES dalībvalstu teritorijā. * Projekta 8. punkts paredz kārtību, kādā medicīniskā transportēšana, izmantojot NBS gaisa kuģi, var notikt ārvalstīs, kas nav NATO vai ES dalībvalsts. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki, Valsts robežsardze, Neatliekamās medicīniskās palīdzības dienests, valsts aģentūra “Civilās aviācijas aģentūra”, valsts akciju sabiedrība “Latvijas gaisa satiksme”. |
| 4. | Cita informācija | Lai efektīgi īstenotu projekta 8. punktā noteikto, Nacionālie bruņotie spēki ne vēlāk kā 6 mēnešu laikā pēc noteikumu projekta spēkā stāšanās izstrādās un noslēgs sadarbības procedūru ar Valsts robežsardzi (Aviācijas meklēšanas un glābšanas koordinācijas centru) un valsts akciju sabiedrību “Latvijas gaisa satiksme” par to, kā gadījumos, ja Nacionālo bruņoto spēku helikopteri veic SAR operācijas uz sauszemes vai jūrā, MEDVAC operācijas, pazudušu personu meklēšanas operācijas, ugunsdzēšanas operācijas, avārijas seku monitoringa operācijas, atbalsta sniegšanas robežuzraudzības uzdevumu veikšanai jūrā operācijas, pretterorisma pasākumu atbalsta operācijas, sabiedriskās kārtības un drošības pasākumus atbalstošas operācijas, valsts aizsardzības un normatīvajos aktos noteiktās operācijas (saskaņā ar 1944. gada 7. decembra Konvencijas par starptautisko civilo aviāciju (ICAO) 10. un 12. pielikumu un Starptautiskās aviācijas un jūras meklēšanas un glābšanas rokasgrāmatas (IAMSAR) vadlīnijām (ICAO *DOC.9731/AN/958 IAMSAR MANUAL*)), šīm operācijām nepieciešamajā gaisa telpā tiek ierobežoti lidojumi citiem gaisa telpas lietotājiem (bezpilota gaisa kuģiem, vieglajai aviācijai utt.).  Saskaņā ar likuma “Par aviāciju” 61. pantu Koordinācijas centrs darbojas saskaņā ar Valsts robežsardzes apstiprināto Koordinācijas centra nolikumu un operatīvās rīcības plānu, kā arī ievērojot Civilās aviācijas aģentūras norādījumus.  Atbilstoši likuma “Ārvalstu bruņoto spēku statuss Latvijas Republikā” 2.2 pantam[[1]](#footnote-1) projekta regulējums attiecas arī uz ārvalstu bruņotajiem spēkiem, kas sniedz atbalstu NBS to uzdevumu veikšanā. NBS ir atbildīgi par gaisa telpas rezervēšanas procedūras jautājumiem.  Lai efektīgi īstenotu projekta 4. un 8. punktā noteikto informācijas apmaiņu par plānotajiem lidojumiem uz un no ārvalstīm (pirms izlidošanas), Nacionālie bruņotie spēki ne vēlāk kā 6 mēnešu laikā pēc noteikumu projekta spēkā stāšanās izstrādās un noslēgs sadarbības procedūru ar Valsts robežsardzi, lai Latvijas Republikas ārējās robežas šķērsošana tiktu organizēta, ievērojot Eiropas Savienības un nacionālo normatīvo aktu prasības, tai skaitā Latvijas Republikas valsts robežas likuma 12. panta septītajā daļā noteikto.  Saskaņā ar Eiropas Savienības Padomes 2015. gada 20. aprīļa Direktīvu 2015/637 par koordinācijas un sadarbības pasākumiem, ar ko veicina nepārstāvēto Savienības pilsoņu konsulāro aizsardzību trešajās valstīs un ar ko atceļ Lēmumu 95/553/EK, visu Eiropas Savienības dalībvalstu pienākums ir pēc citas Eiropas Savienības dalībvalsts, kura nav pārstāvēta trešajā valstī, pilsoņa lūguma un saskaņā ar tās ārlietu dienesta piekrišanu sniegt palīdzību šīs valsts pilsonim, nodrošinot tā glābšanu, evakuāciju vai medicīnisko transportēšanu vienlaikus ar personām, kam ir Latvijas Republikas pase. Līdz ar šo noteikumu projekta radīto regulējumu tiek izpildītas Eiropas Savienības Padomes 2015. gada 20. aprīļa Direktīvā 2015/637 noteiktās prasības.  Gadījumā, ja šādu palīdzību Ārlietu ministrijai lūdz citas Eiropas Savienības dalībvalsts pilsonis un tā ģimenes locekļi, kas ceļo kopā ar to, trešajā valstī, kur šī dalībvalsts nav pārstāvēta, šo personu evakuācija vai medicīniskā transportēšana tiek organizēta vienlaikus ar personu, kam ir Latvijas Republikas pase, evakuēšanu vai medicīnisko transportēšanu un ar tādiem pašiem nosacījumiem. Izstrādātais projekts neattiecas uz cilvēku meklēšanu un glābšanu aviācijas un jūras avārijas gadījumā, ko regulē Ministru kabineta 2003.gada 2.decembra noteikumi Nr.674 “Noteikumi par cilvēku meklēšanu un glābšanu aviācijas un jūras avārijas gadījumā”, kas izdoti, pamatojoties uz [Jūrlietu pārvaldes un jūras drošības likum](https://likumi.lv/ta/id/68491-jurlietu-parvaldes-un-juras-drosibas-likums)u. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Noteikumu projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts tieši neietekmēs valsts un pašvaldību budžetus. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Eiropas Savienības Padomes 2015. gada 20. aprīļa Direktīva 2015/637 par koordinācijas un sadarbības pasākumiem, ar ko veicina nepārstāvēto Savienības pilsoņu konsulāro aizsardzību trešajās valstīs un ar ko atceļ Lēmumu 95/553/EK. | | |
| 2. | Citas starptautiskās saistības | | Nav. | | |
| 3. | Cita informācija | | Nav. | | |
| **1. tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Eiropas Savienības Padomes 2015. gada 20. aprīļa Direktīva 2015/637 par koordinācijas un sadarbības pasākumiem, ar ko veicina nepārstāvēto Savienības pilsoņu konsulāro aizsardzību trešajās valstīs un ar ko atceļ Lēmumu 95/553/EK. | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Direktīvas 13. pants | | Projekta 8. punkts | | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | | | Noteikumu projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | Noteikumu projekts šo jomu neskar. | |
| Cita informācija | | | | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts sabiedrības līdzdalībai Aizsardzības ministrijas mājaslapas sadaļā “Sabiedrības līdzdalība” (publicēts uz 2 nedēļām 2017. gada 1. novembrī). |
| 2. | Sabiedrības līdzdalība projekta izstrādē | Sabiedrības pārstāvjiem noteikumu projekts bija pieejams Aizsardzības ministrijas mājaslapā. |
| 3. | Sabiedrības līdzdalības rezultāti | Sabiedrības pārstāvji viedokli par noteikumu projektu nesniedza. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks veikta esošo resursu ietvaros. |
| 3. | Cita informācija | Nav. |

Aizsardzības ministrs Raimonds Bergmanis

Valsts sekretārs Jānis Garisons

E. Svarenieks, 67335029

Edgars.Svarenieks@mod.gov.lv

1. Ārvalstu bruņoto spēku statuss Latvijas Republikā 2.2pants. Atbalsta sniegšana Nacionālajiem bruņotajiem spēkiem. (1) Ziemeļatlantijas līguma organizācijas un Eiropas Savienības dalībvalstu bruņotos spēkus var iesaistīt atbalsta sniegšanā Nacionālajiem bruņotajiem spēkiem [Nacionālo bruņoto spēku likumā](https://likumi.lv/ta/id/15836-nacionalo-brunoto-speku-likums) tiem noteikto uzdevumu izpildē. Ziemeļatlantijas līguma organizācijas un Eiropas Savienības dalībvalstu bruņoto spēku vienībām un to amatpersonām, sniedzot atbalstu Nacionālajiem bruņotajiem spēkiem tiem noteikto uzdevumu izpildē, ir attiecīgās Nacionālo bruņoto spēku un to amatpersonu tiesības.(2) Atbalsta sniegšanā Nacionālajiem bruņotajiem spēkiem iesaistīto Ziemeļatlantijas līguma organizācijas un Eiropas Savienības dalībvalstu bruņoto spēku vienību veicamos uzdevumus, to izpildes laiku, vietu un ierobežojumus nosaka Nacionālo bruņoto spēku komandieris vai viņa norīkota atbildīgā amatpersona. [↑](#footnote-ref-1)